Címlap Mosodatechnológia Rovatok > Termék, Technológia Higiénikus ipari mosógépek
Mi a fertőtlenítő mosás?
Fertőtlenítő mosásnak nevezzük azt a kémiai (mosószer, fertőtlenítő hatású mosószer) és fizikai (hő) hatáson alapuló eljárást, amelynek alkalmazása során a mosószer (fertőtlenítő hatású mosószer) és a magas hőmérsékletű víz hatását kombináljuk a textília mozgatásával (ún. sulykoló hatással). Ennek során a textília rostjain, illetve rostjai között lévő, potenciálisan fertőző szennyanyagot fellazítjuk. Ezáltal a fertőző mikroorganizmusok kijutnak e szerves anyagok védő hatása alól, és a mosóhatás következtében elpusztulnak.
Ennek megfelelően a fertőtlenítő mosás célja a textíliákon lévő szennyezettség eltávolításán kívül a mikrobiális kontamináció elpusztítása. Külön kategóriát képeznek a műtéti beavatkozásokhoz, aszeptikus betegellátáshoz alkalmazott ún. műtéti textíliák, melyeket a felhasználás előtt autoklávban még sterilizálni is kell.
Ipso higiénikus mosó-csavarógép
A fertőtlenítő mosásra alkalmas egyedi mosó-csavaró gépekkel kapcsolatos követelmények:
a válaszfalba történő beépítés lehetősége,
a „szennyezett” és a „tiszta” oldal biztonságos elválasztásának lehetősége (a tiszta térben túlnyomás biztosítása, a beadagoló és az ürítő ajtók reteszelése stb.),
garantált mosó hatás (a jobb mosási effektus érdekében előnyben kell részesíteni az osztatlan vagy két részre osztott dobot az Y osztásúval szemben),
garantált fertőtlenítő hatás (a fertőtlenítő hatás paraméterei mikroprocesszorral vezéreltek legyenek),
a centrifugálásnál a levegőbeszívó torok illetve szelep a „tiszta” oldalon legyen,
nagy hatékonyságú centrifugálása csekély mennyiségű nedvességtartalom érdekében (pamutnál kb. 50 %),- könnyű kezelhetőség, csekély helyigény.
Ipso IB sorozatú higiénikus mosó-csavarógépek előnyei:
Kétajtós ipari mosógép.
Szabadon álló, magas fordulatszámú.
Nagy leeresztő-szelep 2x76 mm átmérő.
MICRO vezérlés, amely korlátlan lehetőségeket biztosít: távoli kapcsolat, többnyelvű mikroprocesszor, szabadon programozható.
Kiváló tisztítóhatás, a dob nagy átmérője lehetővé teszi a kiváló mechanikai hatást és a nagy centrifugálási fordulatszámot, amely 1000 ford/perc.
Rozsdamentes acél ház és szürkére festett oldalsó lábak.
Nagy ajtónyílás: a ruhanemű egyszerűen behelyezhető és kivehető.
A fontos részek könnyedén elérhetőek: egyszerű karbantartás.
5 rekeszes mosószertartály, amely kivehető.
Környezetbarát mosóprogramok: csökkentett vízfogyasztás és elektromos áram felhasználás.
Minimális vízfelhasználás, köszönhetően a külső dob kialakításának és az automatikus vízszint ellenőrzőnek.
A Bepatek Kft kínálatában a nagy múltú német STAHL higiénikus berendezései is megtalálhatóak. Tekintse meg a STAHL gépek tájékoztatóját!
Tekintse meg a Vega Systems csőmosó rendszereinek bemutatóját.